კვერცხუჯრედის დონაცია არის დამხმარე რეპროდუქციული ტექნოლოგიებით მკურნალობის ნაწილი. პროცესი, სადაც კვერცხუჯრედის დონორი ნებაყოფლობით აბარებს თავის კვერცხუჯრედ(ებ)ს, რათა დაეხმაროს წყვილებს, რომლებსაც არ შეუძლიათ დაორსულება საკუთარი კვერცხუჯრედების გამოყენებით. კვერცხუჯრედის დონაცია უშვილო წყვილებისთვის მაშინაა მიზანშეწონილი, როდესაც ქალის ორგანიზმში კვერცხუჯრედების მომწიფება არ ხდება, ან მათი ხარისხი ორსულობის შესაძლებლობას არ იძლევა. თავდაპირველად, წყვილი ირჩევს კვერცხუჯრედის მათთვის შესაფერისს დონორს, რომელსაც უტარდება ყველა საჭირო გამოკვლევა. ამის შემდეგ, ხდება კვერცხუჯრედების აღება საკვერცხეებიდან – ფოლიკულების ასპირაციის გზით. ემბრიოლოგის შეფასების შემდეგ, მიღებული კვერცხუჯრედები  სპერმით განაყოფიერდება და მიღებული ემბრიონის გადატანა მოხდება პაციენტის საშვილოსნოს ღრუში.